system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Xerxes I?
assistant
Xerxes I (Khșayareș, scriere persană modernă: خشایارشاه), fiul lui Darius cel Mare și al Atossei, s-a născut în jurul anului 520 î.Hr.  Domnea peste o sută douăzeci și șapte de țări, de la India până în Etiopia. Devine suveran al Imperiului Persan în 486, la moartea tatălui său, Darius I. Reprimă cu brutalitate răscoalele Egiptului (486) și Babilonului (482). În 480 pornește într-o expediție care urmărea cucerirea Greciei.
Armata sa, care după unele surse contemporane lui număra aproape două milioane de oameni, forțează cu pierderi grele trecerea prin defileul Termopile apărat de trei sute de spartani („Cei trei sute”) conduși de Leonidas, regele Spartei. Transformă Atena, părăsită de locuitori, în ruine. Înfrânt la Salamina, își părăsește armata, care va fi zdrobită la Plateea (479) și se retrage în Asia, unde mai târziu moare asasinat (465 î.Hr.).

Xerxes a fost identificat cu regele fictiv Ahașveroș în Cartea Esterei. Acea carte este considerată pe larg drept fictivă.

Anecdotă (după Herodot) 

În timpul traversării strâmtorii Hellespont (Dardanele), Xerxes a ordonat ca marea să fie pedepsită cu 300 de lovituri de bici și să fie blestemată, pentru că o furtună întârziase îmbarcarea spre Europa.

Note

Bibliografie

Vezi și 
 Bătălia de la Termopile
 Bătălia de la Salamina
 Bătălia de la Plateea

Xerxes I
Nașteri în 519 î.Hr.
Decese în 465 î.Hr.
Dinastia Ahemenidă
Monarhi asasinați
Persia antică
Eponime ale asteroizilor